《送刘都阃景昌西征》
明代·倪岳

桓桓罴虎群，见此刘将军。敢战众莫敌，勇力时所闻。

从征二十载，巍然树高勋。腰间千金剑，手中七星文。

摩挲冰雪寒，挥攉曰月昏。携之向西极，愿言静妖氛。

远涉青海波，近蹑玉关云。壮游方在兹，破敌何足云。

作者简介：倪岳（1444年—1501年）明代大臣。字舜咨，上元（今江苏南京）人，祖籍浙江钱塘。倪谦之子。好学能文，通晓经世之务。天顺八年（1464年）进士，授编修。成化中，累迁为礼部右侍郎。弘治中，官礼部尚书，历南京吏、兵二部尚书，还为吏部尚书，弘治十四年（1501年）十月，倪岳去世，享年五十八岁。著有《青溪漫稿》。